FLOYD เด้งแรง 2 วันติด! บวกอีก 5% คาดเก็งฯแผนงานปีนี้โดดเด่น-โบรกฯแนะซื้อเป้า 2.80 บ.
FLOYD เด้งแรง 2 วันติด! บวกอีก 5% คาดเก็งฯแผนงานปีนี้โดดเด่น-โบรกฯแนะซื้อเป้า 2.80 บ. โดย ณ เวลา 10.59 น. อยู่ที่ระดับ 2.61 บาท บวก 0.12 บาท หรือ 4.76% ด้วยมูลค่าซื้อขาย 20.86 ล้านบาท
21 มิ.ย. 2561

ผู้สื่อข่าวรายงานว่า บริษัท ฟลอยด์ จำกัด (มหาชน) หรือ FLOYD ณ เวลา 10.59 น. อยู่ที่ระดับ 2.61 บาท บวก 0.12 บาท หรือ 4.76% ด้วยมูลค่าซื้อขาย 20.86 ล้านบาท ราคาหุ้นเด้งแรง 2 วันติดคาดเก็งกำไรแผนธุรกิจสดใสและโบรกฯแนะซื้อ

อนึ่งก่อนหน้านี้นายทศพร จิตตวีระ กรรมการผู้จัดการ บมจ.ฟลอยด์ (FLOYD) เปิดเผยว่า บริษัทอยู่ระหว่างการเข้าประมูลงานภาคเอกชน 5-6 โครงการ เป็นโครงการของบริษัทอสังหาริมทรัพย์รายใหญ่ คาดว่าจะรู้ผลในช่วงไตรมาส 2 ถึงไตรมาส 3 ปีนี้ โดยบริษัทมีโอกาสจะได้รับงานก็จะสนับสนุนการรับรู้รายได้ให้แข็งแกร่งในอนาคต
ทั้งนี้ บริษัทยังคงเป้าหมายรายได้ปีนี้เติบโต 15-20% จากปีก่อน หลังมองการลงทุนของภาคเอกชนที่ชะลอตัวในปีที่แล้ว จะกลับมามีทิศทางที่สดใสในปีนี้ ประกอบกับการเร่งลงทุนของโครงการภาครัฐบาล โดยเฉพาะรถไฟฟ้าสีต่าง ๆ สะท้อนความเชื่อมั่นของการเติบโตเศรษฐกิจในประเทศกลับมาดีขึ้น และเป็นโอกาสของบริษัทที่จะเข้าไปรับงานได้มากขึ้นเช่นกัน
บล.เออีซี ระบุว่า ยังคงประมาณการเดิม โดยคาดบริษัทจะได้รับอานิสงค์บวกจากการลงทุนของภาคเอกชนที่ปรับตัวดีขึ้นตามกำลังซื้อในประเทศที่ฟื้นตัว หนุนให้ลูกค้าหลักของบริษัทอย่างโฮมโปรเริ่มกลับมาขยายสาขาตามแผนปีนี้ที่ 2 สาขา (อีก 1 สาขาคาดเริ่มประมูลช่วง 2Q61) ซึ่งบริษัทมีโอกาสได้งานในส่วนนี้ค่อนข้างสูง จากความชำนาญในการดำเนินงานและ Track Record ที่แข็งแรง นอกจากนี้ยังคาดจะได้รับงานต่อเนื่องจากลูกค้ากลุ่มใหม่อย่าง ROBINS (ตั้งเป้าขยาย 3 สาขา) และ J (ตั้งเป้าขยาย 8 สาขา) มากขึ้น ทำให้คาดปี 2561 FLOYD จะมีกำไรสุทธิ 79 ล้านบาท พลิกโต 319.1%YoY ได้ตามประมาณการเดิม
มีมุมมองบวกต่อธุรกิจของ FLOYD มากขึ้น หลังเริ่มส่งมอบงานให้กับลูกค้าได้เพิ่มขึ้นจากปีก่อนมาก อีกทั้งยังเห็นสัญญาณที่ดีขึ้นในอัตราทำกำไรที่สูงขึ้น รวมทั้งราคาหุ้นปัจจุบันมี Upside 22.8% จากมูลค่าพื้นฐานเดิมปี 2561 ที่ 2.80 บาท (อิงวิธี PER ที่ 12.8x เช่นเดิม) จึงคงคำแนะนำ “ซื้อ”